Paġna L-attivitajiet kummerċjali tal-impriżi kkonċernati huma: Il-Kummissjoni Ewropea tistieden lill-partijiet terzi interessati sabiex jissottomettu l-kummenti li jista' jkollhom dwar l-operazzjoni proposta lill-Kummissjoni Ewropea. Il-kummenti jridu jaslu għand il-Kummissjoni Ewropea mhux aktar tard minn għaxart ijiem mid-data ta' din il-pubblikazzjoni. Il-kummenti jistgħu jintbagħtu lill-Kummissjoni Ewropea bil-faks (+32 22964301), b'email lil COMP-MERGER-REGISTRY@ec.europa.eu jew bil-posta, bin-numru ta' referenza M.7362 — HIG/Aviapartner, f'dan l-indirizz: Fl-ewwel sentenza, il-frażi miżjuda fil-parentesi wara l-frażi "… miksi b'ġilda naturali tarija", jiġifieri l-frażi "(b'kisja magħmula min-nagħaġ)", għandha tiġi ssupplimentata kif ġej: "(b'kisja magħmula min-nagħaġ jew mill-intestini tal-ħanżir)". Fid-deskrizzjoni mogħtija fit-taqsima msejħa "Il-kompożizzjoni taz-zalzett", il-frażi miżjuda fil-parentesi wara l-frażi "ġilda naturali", jiġifieri l-frażi "(kisja magħmula min-nagħaġ)", għandha tiġi ssupplimentata kif ġej: "(b'kisja magħmula min-nagħaġ jew mill-intestini tal-ħanżir)". Il-qisien tal-ħxuna, it-tul u l-piż għandhom jiġu emendati kif ġej: Ħxuna bejn 17 u 32 millimetru minflok bejn 20 u 24 millimetru minn 4 sa 22 ċentimetru minflok minn 12 sa 18-il ċentimetru bejn 10 u 120 gramma minflok bejn 50 u 90 gramma Raġuni għall-emenda: Il-firxa tal-prodott "Halberstädter Würstchen" tkabbret fir-rigward tal-ħxuna, it-tul u l-piż taz-zalzett minħabba d-drawwiet tal-ikel tal-konsumaturi, li nbidlu f'dawn l-aħħar snin. L-annessi mibgħutin mat-talba juru li l-prodotti prekursuri taz-zalzett tat-tip "Halberstädter Würstchen", li kienu l-"Heine's Würstchen", kienu diġà jiġu mmanifatturati fis-snin għoxrin tas-seklu li għadda bil-qisien u l-piżijiet korrispondenti. Iz-zalzett bil-qisien u l-piżijiet mibdula wkoll għandu l-karatterisitiċi tipiċi tal-prodott, partikolarment il-lewn skur imdaħħan u t-togħma qawwija tad-duħħan, b'riħa tal-injam tal-fagu, li minnha jingħaraf mill-ewwel, li ġejjin mill-proċess tal-affumikar taz-zalzett f'impjant tal-affumikar biċ-ċmieni li jkollu forn inemnem taħt l-art. Iż-żalzett eħxen minn 27 mm ma jistax jiġi mmanifatturat fil-kisi rqiq tan-nagħaġ. Għaz-zalzett ta' din il-ħxuna jintuża l-kisi tari magħmul mill-intestini tal-ħanżir. Fit-tieni sentenza, it-terminu "kisi" għandu jinbidel bit-terminu "ġlud naturali". Raġuni għall-emenda: It-terminu "kisi" jkopri biss il-kisi magħmul mill-intestini tan-nagħaġ iżda mhux dak magħmul mill-intestini tal-ħanżir u għalhekk għandu jinbidel bit-terminu "ġlud naturali". Il-Ġermanja. Il-kategorija 1.2 Prodotti abbażi tal-laħam (imsajrin, immellħin, affumikati, eċċ.) Iz-zalzett tat-tip "Halberstädter Würstchen" huwa zalzett tawwali u rqiq tat-togħlija, miksi b'ġilda naturali tarija (b'kisja magħmula min-nagħaġ jew mill-intestini tal-ħanżir), li jinbiegħ biss bħala prodott ippriżervat. Dan it-tip ta' zalzett is-soltu jkollu lewn skur imdaħħan u togħma qawwija tad-duħħan, b'riħa tal-injam tal-fagu, li minnha jingħaraf mill-ewwel. Dawn il-karatteristiċi ġejjin mill-proċess tal-affumikar taz-zalzett f'impjant tal-affumikar biċ-ċmieni li jkollu forn inemnem taħt l-art. Dan il-proċess isir f'diversi stadji li fihom l-umdità u d-densità tad-duħħan fiċ-ċumnija tal-affumikar jinbidlu b'perjodi qosra ta' temperaturi massimi li jlaħħqu l-110 °C. Minħabba li t-temperatura tat-tnemnim waqt l-affumikar hija kkontrollata, jiġu prodotti lwien u rwejjaħ li huma tipiċi għat-togħma u l-lewn skur taz-zalzett tat-tip "Halberstädter Würstchen". Il-kompożizzjoni taz-zalzett: L-istadji kollha tal-manifattura, inklużi l-ikkundizzjonar minn qabel, it-tnixxif, l-affumikar, it-togħlija, il-maturazzjoni u l-ippriżervar, jitwettqu fiż-żona ġeografika identifikata. Iż-żona tal-belt ta' Halberstadt. Iz-zalzett tat-tip "Halberstädter Würstchen" jiġi prodott fiż-żona ġeografika ristretta tal-belt ta' Halberstadt. Dan il-prodott għandu tradizzjoni li tmur lura mitt sena, u l-isem tajjeb tiegħu nbena matul is-snin mill-kumpanija Friedrich Heine u mill-kumpaniji li ġew warajha, li kienu jipproduċu l-prodotti biss fiż-żona tal-belt ta' Halberstadt. Il-proċess speċjali tal-affumikar f'impjant tal-affumikar biċ-ċmieni li jkollu forn inemnem taħt l-art, li jintuża fiż-żona indikata, huwa meħtieġ sabiex iz-zalzett tat-tip "Halberstädter Würstchen", li ilu jiġi prodott b'mod tradizzjonali għal iktar minn mitt sena, jkollu l-karatteristiċi tipiċi tiegħu. L-impjant tal-affumikar biċ-ċmieni huwa mibni b'ġebel taż-żnied li jiflaħ għan-nar. Dan huwa importanti ferm, l-iktar għall-ħtiġijiet tat-teknoloġija tat-tisħin tal-impjant. Barra minn hekk, karatteristika importanti ta' dan il-ġebel hija li dan jixrob l-elementi l-ħżiena tad-duħħan mill-ħajt tan-naħa ta' ġewwa tal-impjant tal-affumikar biċ-ċmieni. B'hekk, dawn l-elementi l-ħżiena ma jmorrux ġoz-zalzett li jkun qed jiġi affumikat, u minflok, f'dan iz-zalzett u fuq barra tiegħu jiżviluppaw biss dawk is-sustanzi li jagħtu t-togħma. L-affumikar fis-sħana jdum minn 40 sa 50 minuta f'temperatura medja tal-affumikar ta' bejn is-60 u l-75 °C. Permezz tat-tqabbid dirett taċ-ċumnija, it-temperatura fil-kamra tal-affumikar tal-impjant tal-affumikar biċ-ċmieni hija kkontrollata b'tali mod li jkun hemm perjodi qosra li jinbidlu ta' temperaturi massimi li jaqbżu l-110 °C u b'hekk ikun hemm tnaqqis kontinwu fl-umdità skont it-tibdil fit-temperatura. Il-produzzjoni u t-trażmissjoni tad-duħħan isseħħ f'post wieħed, u jseħħ proċess ta' kkarbonizzar. Sabiex jiġi prodott id-duħħan tintuża taħlita ta' biċċiet tal-injam tal-fagu u serratura fi proporzjon ta' 70 għal 30 fil-mija tal-piż, b'umdità ta' 52 %. Din hija meħtieġa sabiex il-proċess tal-affumikar jitwettaq f'temperatura li tiżgura li biżżejjed kwantitajiet tal-elementi kollha tad-duħħan mixtieqa jiġu prodotti u jaqgħu fuq wiċċ il-ġilda taz-zalzett. Minħabba li t-temperatura tat-tnemnim waqt l-affumikar hija kkontrollata, jiġu prodotti lwien u rwejjaħ li huma tipiċi għat-togħma u l-lewn skur taz-zalzett tat-tip "Halberstädter Würstchen". Il-proċess ta' affumikar dirett iseħħ f'diversi stadji, li jieħdu perjodi differenti ta' ħin għall-affumikar u li għandhom temperaturi differenti tad-duħħan taċ-ċumnija, u matulhom jintlaħqu firxiet tat-temperaturi u temperaturi massimi ta' 75 sa 80 °C, 85 sa 90 °C, 95 sa 100 °C u ta' 'l fuq minn 110 °C. Is-sengħa tal-espert tal-proċess tal-affumikar tiżgura li matul dan il-proċess jiġu prodotti diversi temperaturi u li dawn il-firxiet tat-temperaturi jinżammu għal perjodi speċifiċi ta' ħin. It-temperaturi u d-diversi firxiet tat-temperaturi jinkisbu permezz tal-ħolqien ta' bejtiet ta' ħruq bati fil-qiegħa tal-fuklar tal-impjant tal-affumikar biċ-ċmieni. Huwa f'dan il-punt li wieħed jara verament is-sengħa tal-espert tal-proċess tal-affumikar, li jrid juża din is-sengħa sabiex jikkontrolla kemm il-proċess tat-tqabbid tan-nar u b'hekk ukoll il-proċess li bih jinkisbu t-temperaturi tal-affumikar permezz tal-ħolqien ta' bejtiet ta' ħruq bati jew permezz tal-ftuħ taghħom sabiex jinkisbu l-firxiet mixtieqa tat-temperatura. Dawn l-azzjonijiet jeħtieġu forn inemnem taħt l-art, li huwa rekwiżit essenzjali għall-proċess ikkumplikat tal-affumikar tal-prodott li jrid jiġi prodott. Dan il-proċess tal-affumikar ġej ukoll mill-kontroll bl-idejn tat-temperaturi matul il-proċess tal-affumikar, minħabba li matul dan il-proċess ikun hemm tibdil u tnaqqis kontinwu fl-umdità u fid-densità tad-duħħan fiċ-ċumnija, li hija ħaġa importanti għall-ħolqien tal-prodott li jrid jiġi prodott. Iz-zalzett tat-tip "Halberstädter Würstchen" jingħaraf mill-ewwel b'mod partikulari mit-togħma qawwija tad-duħħan u mil-lewn skur tiegħu, li jiddistingwuh minn prodotti simili ta' oriġini differenti. Il-karatteristiċi speċifiċi tal-prodott mogħtija fid-dettall fil-punt 2 ġejjin mill-proċess speċjali tradizzjonali tal-affumikar li jitwettaq fl-impjant tal-affumikar biċ-ċmieni li huwa spjegat fid-dettall fil-punt 1. Dawn id-dħaħen taċ-ċmieni huma uniċi u l-proċessi tal-affumikar li jitwettqu f'dawn iċ-ċmieni jistgħu jingħarfu biċ-ċar mill-proċessi tal-affumikar li jintużaw fl-impjanti moderni tal-affumikar bis-sħana. Flimkien mal-istabbiltà tal-laħam taz-zalzett li fih il-prodott, it-tnaqqis tal-umdità relattiva għal inqas minn 25 % hija r-raġuni għala z-zalzett li jrid jiġi pproċessat jiflaħ għat-temperaturi għoljin ferm u ma jitħassarx minħabba fihom. Matul l-istadji umdi, l-elementi tad-duħħan bażikament jinxtorbu, filwaqt li matul l-istadji sħan u nexfin, id-diversi ingredjenti tad-duħħan jaġixxu b'mod partikulari flimkien u mal-elementi tal-ġilda naturali u tal-laħam taz-zalzett ta' ġo fiha. It-togħma taz-zalzett, li minnha jingħaraf mill-ewwel, u d-dehra partikulari tiegħu ġejjin mit-taħwir tradizzjonali u tipiku tiegħu, u mill-ipproċessar speċjali ta' dawn il-prodotti. Minbarra r-riċetti u l-ħwawar tradizzjonali li jintużaw, il-proċess tradizzjonali tal-affumikar huwa dak li jagħti liz-zalzett tat-tip "Halberstädter Würstchen" it-togħma partikulari tiegħu, li minnha jingħaraf mill-ewwel, u l-kontroll tat-temperatura waqt il-produzzjoni tad-duħħan fiċ-ċumnija, miksub permezz tas-sengħa tal-espert tal-proċess tal-affumikar, huwa r-rekwiżit ewlieni sabiex il-kisja taz-zalzett tieħu t-togħma tipika tagħha u l-lewn speċifiku tagħha minn barra. Il-fama tajba taz-zalzett tat-tip "Halberstädter Würstchen" tissejjes fuq tradizzjoni tal-produzzjoni taz-zalzett fil-belt ta' Halberstadt li għandha iktar minn mitt sena. Iz-zalzett tat-tip "Halberstädter Würstchen" ġie prodott għall-ewwel darba mill-biċċier espert ta' Halberstadt, Friedrich Heine, nhar it-23 ta' Novembru 1883. Sena wara, fetaħ fabbrika f'Halberstadt. Fl-1896 Friedrich Heine kiseb ir-rikonoxximent tal-pubbliku għall-prodotti tiegħu waqt wirja tat-tisjir, u dik is-sena stess dan iz-zalzett ġie ppriżervat għall-ewwel darba fil-bottijiet u ntwera waqt il-wirja tat-tisjir f'Wiesbaden bħala innovazzjoni dinjija. Fl-1913 Friedrich Heine waqqaf kumpanija ġdida f'Halberstadt li dak iż-żmien kienet l-ikbar fabbrika li tipproduċi z-zalzett fl-Ewropa u l-iktar waħda moderna. Fil-bidu tas-seklu l-ieħor, kważi d-dvieren kollha tal-istazzjonijiet tal-ferrovija kienu jservu z-zalzett tat-tip "Halberstädter Würstchen". L-istess kien jiġri fil-vaguni tat-tip "Mitropa" fuq il-ferroviji tar-"Reichsbahn" li fihom kien jisserva l-ikel, li wkoll kienu jservu z-zalzett tal-bott tat-tip "Halberstädter Würstchen". Illum il-ġurnata, iz-zalzett tat-tip "Halberstädter Würstchen" għadu jiġi prodott f'fabbriki tradizzjonali fil-belt ta' Halberstadt, u fil-fatt kuljum jiġu prodotti diversi tunnellati minnu. Hawn il-Kummissjoni tispeċifika, skont l-Artikoli 3(2), 6(2), 13(3), 20(1) u 20(1a) tar-Regolament (KE) Nru 802/2004, għandhom jingħataw in-numru u l-format li fih in-notifiki, is-sottomissjonijiet motivati, il-kummenti dwar l-oġġezzjonijiet tal-Kummissjoni, l-impenji offruti mill-impriżi kkonċernati u l-Formula RM. Hawn il-Kummissjoni tispeċifika, skont l-Artikolu 23(4) tar-Regolament (KE) Nru 802/2004, il-format li fih għandhom jintbagħtu sottomissjonijiet elettroniċi u l-indirizz tal-email li fih għandhom jintbagħtu sottomissjonijiet bl-email. Oriġinal iffirmat fuq karta. Tliet kopji fuq karta tas-sottomissjoni sħiħa. Kopji fuq karta jistgħu jiġu rinunzjati jew jistgħu jiġu mitluba kopji addizzjonali mit-tim inkarigat mill-każ. Żewġ kopji tas-sottomissjoni f'format ta' CD- jew DVD-ROM (il-'midjum'). Jinżammu -ispeċifikazzjonijiet li ġejjin: Il-fajls f'dan il-midjum ikunu f'Portable Document Format (PDF) mhux protetti u li jistgħu jiġu mfittxija jew f'format spreadsheet mhux protett u preferebbilment kull wieħed ma għandux jaqbeż l-40 MB (mega-bytes) fid-daqs. Il-kopja tas-sottomissjoni tista' tinħażen fuq bosta CD-ROMs jew DVD-ROMs. Il-fajls għandhom jingħataw isem li jippermetti identifikazzjoni faċli tat-taqsima fil-Formula CO, fil-Formula Qasira CO, fil-Formula RS jew fil-Formula RM li dawn jirreferu għalihom. Kull fajl ikollu n-numru tal-proċediment li għalihom tkun saret s-sottomissjoni. Lista tal-fajls kollha fil-midjum tintbagħat f'fajl separat fil-midjum. Kwalunkwe sottomissjoni għajr dik imsemmija hawn fuq, għandha tkun konformi mar-regoli li ġejjin: Containers (zip, rar, 7zip, eċċ.) għandhom jiġu evitati. Jekk possibbli, fajls .pst għandhom jiġu evitati. Jekk mhux possibbli, id-daqs ma jaqbiżx il-500 MB. Id-daqs tal-Adobe Portable Document Format (PDF) li ma jistax jiġi mfittex għandu jkun limitat għal 30 MB. Fajls multipli ma għandhomx jinħażnu f'PDF wieħed. Fajls Lotus Notes għandhom jiġu evitati. Fajls individwali ma għandhomx ikunu mħarsa b'password. Jekk ikun hemm bżonn ta' protezzjoni, għandu jintuża TrueCrypt għall-encryption. Korrispondenza mibgħuta b'email għandha tintbagħat lil comp-merger-registry@ec.europa.eu L-istruzzjonijiet li jinsabu f'din il-komunikazzjoni jkunu applikabbli mid-data wara l-pubblikazzjoni tagħha."
Extracted from C_270_2014.html